**Årsmelding Strand Jørpeland Speidergruppe 2020**

På årsmøtet som ble avholdt 13.2 ble følgende valgt:

Gruppeleder/styreleder Lars Meling Hultin valgt for 2 år i 2019

Gruppeassistent/styremedlem Siri Twijnstra valgt for 2 år i 2019

Gruppeassistent/styremedlem Kenneth Andersen for 2 år

Gruppeassistent/styremedlem Kirsti Hægbostad for 2 år

Regnskapsfører Kjell Henrik Johansen valgt for 1 år.

Sekretær Kenneth Andersen valgt for 1 år.

Revisor Vibeke Bø Langeland valgt for 1 år.

Hyttesjef Kenneth Austrheim valgt for 1 år

IT ansvarlig Tor Einar Enne valgt for 1 år

Merkesjef Tove Nilsen Fjelde valgt for 1 år

Arkivar Tove Nilsen Fjelde valgt for 1 år

Hjemmesideansvarlig Kjell Henrik Johannessen valgt for 1 år

Materialforvalter Jeanett Torland valgt for 1 år

Vaktmester for speiderne på Jørpelands Brug Bjarne Kokaas og Odd Magne Tønnessen valgt for 1år

Styremedlemmer i Stiftelsen Jørpelands Brug for 1 år:

Wigdis Strøm Kalsås, Arvid Langeland, Bjarne Kokaas og Lars Meling Hultin

Valgkomite Ole Bokn og Kirsti Nina Hægbostad valgt for 1 år

Representanter til kretstinget: Frode Sandvik, Arvid Langeland, Cecilie Langeland, Anette Idsø, Fanny Evia Steinsvik, Estelle Lea Müller, Max Bokn, Joel Hægbostad, Ann Elin Holta, Kirsti Nina Hægbostad, Vibeke Langeland, Lars Meling Hultin og Tove Fjelde

Gruppeledelsen har hatt 7 møter og behandlet 58 saker. Referatene er tilgjengelig for alle på vår google driv side.  Det er pga Covid-19 kun avholdt 2 gruppemøter foruten årsmøtet for alle ledere. Etter vedtak på årsmøte 2020 har vi redusert antall gruppemøter og i høst prøvde vi ut noe nytt med to ledersamlinger. Den første ble avholdt 20.10 med tema Strategi for gruppen ledet av Jeanett Torland og den andre 3.11 med tema planlegging ledet av Kirsti Nina Hægbostad og Kenneth Andersen. Det var godt frammøte på begge og gruppeledelsen er godt fornøyd med denne måten å arrangere ledersamlinger på.

Gruppen har hatt et spesielt speiderår preget av Covid-19 med aktivitet i våre fire enheter:

Bevere (1-2 klasse) møter hver onsdag og har stort sett vært fylt opp med tidvis venteliste.

* Aktive utemøter gjennom hele året
* Veldig positiv gjeng med barn og voksne.
* 5-6 ledere gjennom året, noen nye i høst

Småspeidere (3-4 klasse) møter hver tirsdag

* Aktivt program fram til og med 11. mars. Høsten gjennomførte vi alle våre arrangement med Covid-19 tiltak.
* Sterk medlemsvekst høsten 2020 – 28 småspeidere pr 31.12.
* Fordelt på 4 patruljer
* 8 - 10 ledere gjennom året

Troppen (5-10 klasse) møter hver tirsdag samt turer i helgene

* Fordelt på 5 -6 patruljer
* Januar Førerpatruljetur til Speiderhytta – is badingsmerket
* Februar Skitur til Gullingen
* Sommer Haik 2020 20 speidere og 9 ledere. Tur fra Vinddalen – Flørli inkl 4444 trappetrinn. Mange gode opplevelser i svært varierende vær.
* August Førerpatruljetur til Sirdal for å planlegge våren – Via Farrata, Høyt & Lavt
* August bretur med kretsen for fire speidere
* September kanotur til Grimsli
* Oktober JotaJoti
* Mye aktivitet avlyst mars-juni samt nov-desember.
* Sterk medlemsvekst høsten 2020. Totalt 53 medlemmer og 6 på venteliste. 8-10 ledere gjennom året

Roverlaget møter annenhver tirsdag samt turer i helgene 9 stk.

* 2020 har ikke vært et veldig aktivt år for roverne.
* Nedstengt i vår
* Hatt 7 møter høsten 2020 med 7-9 deltakere
* Hadde førstehjelpsmøte for troppen i høst
* Flere av medlemmene er aktive i SBG

Pr 31.12.20 var vi 134 aktive medlemmer og i tillegg var det 21 stk som har vært medlemmer i 2020, men som melder seg ut fom 1.1.21. Vi var den gruppen i NSF med størst antallsmessig vekst i 2020.  Vi hadde i tillegg 9 på venteliste, 1 bever, 2 småspeidere og 6 troppsspeidere.

Av arrangement som gruppen har hatt ansvar for er:

Juletre- og flaskeinnsamling ble avholdt 4.1. med rekord resultat. Vi dekket for første gang både Jørpeland og Tau. Stor innsats og godt planlagt av Tom Ravndal.

Kretsting for Vesterlen krets ble arrangert på Klippen 4.3 med oss som arrangør.  Vellykket arrangement som vi fikk mye skyt av fra kretsen og deltakerne.

Gruppeturen, Felles dag med KM speiderne, Strandadagene, Englandsturen, høstutlodningen ble alle avlyst pga Covid-19.

100 års jubileums leder og roveravslutning 17 .6 i Villa Rosehagen. Historisk gjennomgang.  Utdeling av NSF’s hederstegn for ikke medlemmer til Birger Langeland, NSFs æreskniv til Kenneth Austrheim, 10 års tegn for ledere til Karen Sandvik, Frode Sandvik, Siri Twijnstra, Kenneth Austrheim og Kjell Henrik Johansen, gave til dugnadsgjengen på Jørpelands Brug samt en liten hilsen til alle deltakerne

100 års jubileumsfest for speidere 27.8.  Vi møtte ved Holststøtten og stilte opp etter smittevernskrav. Vi var ca 95 deltakere + Per Asbjørn Holst (sønn av Trygve Holst) og hans kone. Vi hadde appell samt kransnedleggelse ved bautaen av to speidere. Etterpå marsjerte vi ned til Jørpelands Brug hvor vi tok bilde og hadde fødselsdagsselskap for alle med kake og drikke.  Alle fikk hver sin jubileumssekk som gave. Vi avsluttet med speiderbønnen.

100 års markering for et begrenset antall inviterte gjester og ledere 29.8. Her var ordfører og kretsleder tilstede og begge kom med hilsener og gave til gruppen. Ellers møtte tidligere og nåværende ledere samt rovere.  En flott og verdig markering.

Speiderhytta vår i Mosli. Covid 19 har medført svært lite utleie i 2020. Det var totalt 10 overnattingsdøgn (21 i 2019) og 20 som ble kansellert pga pandemien.  Det ble sommeren 2020 oppdaget at taket lekker. Hyttesjef og Bjarne Kokaas kartla skadeomfanget og det var så omfattende og det hastet å få utbedret. Gruppeledelsen fikk avholdt ekstraordinært gruppemøte som innvilget kr 300.000 som ramme for prosjektet.  Gammel papp etc ble revet på dugnad. Taket er nå tettet, vedovn skiftet, ny gasskomfyr på hytta, men ikke montert. Materialer til nytt vedskjul er fløyet opp og det er planer om å sette dette opp på dugnad våren 2021. Samtidig er det planer om oppussing innvendig.  Vi har i 2020 fått tinglyst bruksrett til ca 50 mål av Strand kommune. Dette gjelder et område fra vår eiendom ned mot Kaldal.

Stiftelsen Jørpelands Brug – Vi har hatt våre representanter i styret for stiftelsen og startet høsten 2018 på en totalrenovering av bygget som har fortsatt og i hele 2020, men med noe mindre intensitet.  Pr 31.12. gjenstår fortsatt noe arbeid. Målet er at arbeidet er ferdig våren 2021.

Verv i Vesterlen krets fra vår gruppe:

* Silje Therese Beyer Olsen medlem kretsstyret.
* Vibeke Bø Langeland er ledertrener i kretsen.
* Arvid Langeland medlem styret Camp 773.
* Lars Meling Hultin ordstyrer Kretstinget og delegat Speidertinget.
* Arvid Langeland er medlem i styret for frivillighetssentralen i Strand.

Vi har lagt bak et spesielt år. 100 års jubileumsåret vårt ble helt annerledes enn vi hadde forstilt oss pga Covid-19 pandemien. Vi var helt nedstengt fra 12.3 til ca 20.5.  Troppen fikk gjennomført spennende vandreleir. Men vi har fått markert jubileet på en flott og verdig måte.  Det er utrolig kjekt at vi i 2020 har opplevd en utrolig medlemsvekst selv om det er synd at vi må ha ventelister.  Men det er et godt bevis på at de ideene som ligger bak speiderarbeidet er like aktuelle 100 år etter stiftelsen. Det gir motivasjon til videre innsats.

Det er og grunn til å rette en stor takk og gi honnør til alle de lederne som har stått på gjennom et vanskelig år med kreativitet og løsningsvilje.  Vi har utenom nedstengingen klart å gi et godt speidertilbud til våre medlemmer i en krevende tid uten at noen er blitt smittet så langt.

Strand Jørpeland er Alltid Beredt til nye 100 år til beste for barn og unge.

Vedlagt terminlister for enhetene.